**ΦΥΛΛΟ ΕΡΓΑΣΙΑΣ 2**

1. Να διαβάσετε το παρακάτω απόσπασμα από τον «΄Υμνον εις την ελευθερίαν» του Διονυσίου Σολωμού και να βρείτε ένα (1) κοινό στοιχείο και μία (1) διαφορά με το ποίημα: «Θερμοπύλες» του Καβάφη. Να αναζητήσετε τα κοινά στοιχεία και τις διαφορές στο περιεχόμενο των ποιημάτων (ιδέες, θέματα, σύμβολα):

77

Τρέχουν άρματα χιλιάδες

Σαν το κύμα εις το γιαλό·

Αλλ' οι ανδρείοι παλληκαράδες

Δεν ψηφούν τον αριθμό.

78.

Ω τρακόσιοι! σηκωθήτε

Και ξανάλθετε σ' εμάς·

Τα παιδιά σας θέλ' ιδήτε

Πόσο μοιάζουνε με σας.

1. Να διαβάσετε το ποίημα του Κ.Π. Καβάφη, «Yπέρ της Αχαϊκής Συμπολιτείας πολεμήσαντες» και να βρείτε δύο (2)ομοιότητες, μία (1) στο περιεχόμενο( θέματα, ιδέες, σύμβολα) και μία (1) στη μορφή(γλώσσα, εκφραστικά μέσα, σχήματα λόγου) με το ποίημα «Θερμοπύλες».

Aνδρείοι σεις που πολεμήσατε και πέσατ' ευκλεώς·

τους πανταχού νικήσαντας μη φοβηθέντες.

Άμωμοι σεις, αν έπταισαν ο Δίαιος κι ο Κριτόλαος.

Όταν θα θέλουν οι Έλληνες να καυχηθούν,

«Τέτοιους βγάζει το έθνος μας» θα λένε

για σας. Έτσι θαυμάσιος θάναι ο έπαινός σας. —

Εγράφη εν Aλεξανδρεία υπό Aχαιού·

έβδομον έτος Πτολεμαίου, Λαθύρου.

[πηγή: Κ.Π. Καβάφης, Ποιήματα, τόμ. Β΄, επιμ. Γ.Π. Σαββίδης, Ίκαρος, Αθήνα, σ. 31]

1. Ποιους ανθρώπους που κάνουν το χρέος τους νομίζετε ότι αξίζει να τιμάμε στην εποχή μας και γιατί;